30/01/2019 | Administración LocalMunicipal
Santiago de Compostela
Persoal
Bases específicas para a provisión por concurso específico de méritos do posto de traballo de xefe de sección de servizos sociais

Por decreto da concelleira-delegada de economía, facenda e administración do Concello de Santiago de Compostela, de data 8 de xaneiro de 2019 aprobáronse as bases específicas para a provisión por concurso específico de méritos do posto de traballo de xefe de sección de servizos sociais, co seguinte contido: É obxecto das presentes bases a provisión do posto vacante de xefe de sección de servizos sociais, mediante o procedemento de concurso específico de méritos previsto no artigo 20.1 da Lei 30/1984, do 2 de agosto, de Medidas para a Reforma da Función Pública –transitoriamente vixente ao abeiro do disposto na Disposición Final Cuarta do RD Lvo 5/2015, de 30 de outubro, do texto refundido da lei do Estatuto Básico do Empregado Público (en diante EBEP)-; e no artigo 8 do Regulamento de provisión de postos do Concello de Santiago de Compostela (BOP número 222, do 26 de setembro de 1997). As características do posto de traballo obxecto de provisión aparecen na Relación de Postos de Traballo vixente (BOP número 217, do 15 de novembro de 2017) co seguinte detalle: Os obxectivos do posto son, sen ánimo de exhaustividade, os que a seguir se relacionan: a) Coordinar e executar os procesos orientados ao logro dos obxectivos que deben cumprir os centros de servizos sociais comunitarios básicos: - Funcións dos servizos comunitarios básicos - Programas e servizos sociais comunitarios básicos: * programa de valoración, orientación e formación. * servizo de axuda no fogar. * servizo de educación e apoio familiar. * programa básico de inserción social. * programa de fomento de cooperación social b) Coordinar os equipamentos propios adscritos á sección de servizos sociais: Casa das asociacións de benestar social ( CABES), inmobles cedidos a entidades de iniciativa social e calquera outro que se poida adscribir á sección de servizos sociais. Organización: Planificar, organizar, distribuír, normalizar e supervisar os traballos dos equipos adscritos aos programas e Servizos Sociais Comunitarios Básicos. Administrativa: Coordinar, planificar e supervisar a xestión administrativa da sección. Estudio, emisión de informes e propostas de mellora de asuntos da súa competencia. Tramitación de expedientes con proposta de resolución. Económica: Responsable administrativo da xestión do orzamento do centro xestor 20. Persoal: Dirección dos equipos humanos adscritos á Sección de servizos sociais co obxecto de garantir unha xestión dinámica, eficaz e operativa. Apoio á xefatura de servizo: Colaboración coa xefatura de servizo da Área de Acción Social e asumir as actuacións no seu ámbito de competencia que lle sexan solicitadas, por substitución temporal ou por delegación. Outras funcións inherentes á súa categoría profesional.2.1 Poderá participar neste procedemento de provisión de posto de traballo por concurso específico de méritos o persoal funcionario de carreira e laboral fixo do Concello de Santiago de Compostela que cumpra os seguintes requisitos, na data de finalización do prazo para a presentación de instancias: 1. Pertencer á Escala de Administración Especial, subescala técnica, clase técnico medio, do subgrupo A2 dos establecidos no artigo 76 e 77 do EBEP, categoría traballador/a social, ou ter a condición de persoal laboral fixo, asimilado ó grupo A2 de titulación, coa categoría profesional de traballador/a social.2. Ter transcorridos máis de dous anos dende a obtención do último posto de traballo con carácter definitivo.3. Estar en calquera situación administrativa, agás os suspendidos en firme.2.2 O persoal funcionario ou laboral fixo que ocupe un posto de traballo en comisión de servizos e que cumpra os requisitos sinalados poderá participar neste proceso. No caso de non participar ou non acadar o posto desempeñado en comisión de servizos na presente convocatoria, volverá ao seu posto de orixe.2.3 Os funcionarios en situación administrativa de expectativa de destino ou excedencia forzosa estarán obrigados a concursar, de conformidade co establecido no artigo 29.5 e.6 da Lei 30/1984, do 02 de agosto.3.1 As solicitudes para tomar parte neste proceso dirixiranse ao Sr. Alcalde-presidente do Concello de Santiago de Compostela, e axustaranse ao modelo achegado ás presentes bases como Anexo I. A solicitude deberá ir acompañada dun “curriculum vitae” no que se xustifique, mediante certificación ou copia compulsada, os méritos que se aleguen. Tamén se presentará xunto coa solicitude de participación a memoria á que se refire o seguinte apartado 6.2 das bases.3.2 As solicitudes deberán presentarse no prazo de 15 días hábiles a partir do seguinte ao da publicación da convocatoria no Boletín Oficial do Estado. Unha reseña da convocatoria publicarase no Diario Oficial de Galicia, e o contido das bases íntegras no Boletín Oficial da Provincia. Os actos derivados deste proceso publicaranse no Taboleiro de Edictos do Concello de Santiago de Compostela e na súa páxina web.3.3 As solicitudes poderán presentarse no Rexistro Xeral do Concello de Santiago de Compostela. Tamén poderán presentarse nos lugares e formas establecidos no artigo 16 da Lei 39/2015, do 1 de outubro, de Procedemento Administrativo Común das Administracións Públicas. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes de ser certificada.4.1 Rematado o prazo de presentación de solicitudes, a concellería-delegada de economía, facenda e administración dictará Resolución aprobando a lista provisional de admitidos e excluídos. Esta Resolución, que será publicada no Taboleiro de Edictos da Corporación e na súa páxina web, conterá a relación nominal dos excluídos con indicación das causas de non admisión.4.2 Os aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no Taboleiro de Edictos e web, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Pola súa parte, os aspirantes que detectaran erros na consignación dos seus datos persoais poderán manifestalo no prazo sinalado.4.3 Rematado o prazo de emenda de defectos das solicitudes, publicarase no Taboleiro de Edictos da Corporación e na páxina web resolución declarando aprobada a relación definitiva de aspirantes admitidos e excluídos. A Comisión de Valoración estará composta polos seguintes membros, cos seus respectivos suplentes: · Presidente: un funcionario do Concello de Santiago de Compostela. · Vogais: - Tres funcionarios do Concello de Santiago de Compostela. · Secretario: un funcionario do Concello de Santiago de Compostela, con voz e voto. Todos os membros deberán pertencer a un grupo de titulación igual ou superior ao esixido para os postos convocados; e posuír o grao persoal ou desempeñar postos de nivel igual ou superior aos convocados.6.1 Primeira fase: nesta primeira fase serán obxecto de valoración os seguintes méritos: 1. Grao persoal (nivel) consolidado, ou nivel do posto de traballo desempeñado en propiedade no caso de persoal laboral: a) Por ter consolidado un grao persoal igual ou superior ao nivel do posto que se solicita: 13 puntos. b) Por ter consolidado un grao persoal igual ou superior ao nivel do posto que se solicita: 10 puntos.2. Traballo desenvolvido: ata un máximo de 12 puntos, a razón de 2 puntos por ano completo de servizo na mesma área funcional ca do posto solicitado.3. Formación: Puntuarase ata un máximo de 20 puntos. Únicamente se valorarán os cursos de formación e perfeccionamento directamente relacionados coas funcións dos postos de traballo ofertados, organizados por entidades públicas ou homologados por elas: Por participar como alumno/a nun curso de menos de 40 horas: 1 punto. Por participar como alumno/a nun curso de 40 horas ou máis: 2 puntos. Por participar como profesor/a nun curso de menos de 40 horas: 2 puntos. Por participar como profesor/a nun curso de 40 horas ou máis: 4 puntos.4. Titulación: por ter unha titulación superior á requirida para a provisión do posto solicitado: a) Doutor ou equivalente: 10 puntos. b) Licenciado, enxeñeiro ou equivalente: 5 puntos.5. Antigüidade: valoraranse os anos de servizo en calquera das Administracións Públicas, a razón de 0,25 puntos por cada mes, e ata un máximo de 30 puntos. Os méritos serán valorados con referencia á data de peche do prazo de presentación de solicitudes. Nos méritos “formación” e “titulación”, no suposto de varios títulos, soamente de terá en conta o de nivel superior. A puntuación mínima para superar esta primeira fase e poder continuar no proceso de provisión é de 25 puntos.6.2 Segunda fase: consistirá na comprobación e valoración dos méritos específicos adecuados ás características de cada posto, mediante a presentación dunha memoria cunha extensión máxima de 15 follas tamaño DIN A4, que conterá unha análise das tarefas do posto e dos requisitos, condicións e medios necesarios para o seu desempeño, a xuízo do/a candidato/a, con base na descrición recollida no punto primeiro das presentes bases. Na avaliación da memoria prestarase especial atención a: o Propostas de mellora de atención ó usuario; o Capacidade de organización; o Capacidade de mando; o Propostas de elaboración de indicadores de xestión; A puntuación máxima desta segunda fase será de 25 puntos, resultado da media aritmética das outorgadas por cada membro da Comisión de Valoración, desbotándose a máxima e a mínima concedidas ou, no seu caso, unha das que aparezan repetidas como tales. A Comisión de Valoración, na proposta de resolución, deberá facer constar a puntuación en cada apartado e total de cada un dos candidatos, ordenadas de maior a menor, propoñendo para o posto ao que obtivese maior puntuación total. A proposta se elevará á Xunta de Goberno Local para a resolución do concurso, publicándose no taboleiro de edictos, na web e no Diario Oficial de Galicia. A toma de posesión do posto adxudicado deberá efectuarse no prazo de tres días hábiles a contar dende o día seguinte ao de cesamento ou do cambio de situación administrativa que en cada caso corresponda, que deberá efectuarse dentro dos tres días hábiles seguintes á publicación da resolución definitiva do proceso no Diario Oficial de Galicia. O cómputo dos prazos posesorios iniciarase cando finalicen os permisos ou licenzas que fosen concedidos aos interesados. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 39/2015, de 1 de outubro, de Procedemento Administrativo Común das Administracións Públicas. Santiago de Compostela, 16 de xaneiro de 2019 A concelleira-delegada de economía, facenda e administración Asdo.- María Rozas Pérez